ร้านชาบูญี่ปุ่น ที่มีซุปใสและซุปคอลลาเจนให้เลือก และมีแค่ หมูสองแบบให้เลือก คือหมูสันนอกสไลด์กับหมูสามชั้นสไลด์ 

ทางร้านมีบุฟเฟต์คนละ 490 บาท และ เซ็ทสำหรับสองท่านราคา 790 บาท  ส่วนตัวคิดว่าทานบุฟเฟต์คุ้มกว่าเพราะทานได้ไม่จำกัดเวลา และสั่งหมูได้เต็มที่ เพราะหมูแต่ละถาดค่อนข้างน้อย  น้ำจิ้มรสชาติดี 

วันนี้มาทานแบบไม่บุฟเฟ่ต์

หมูสันนอกสไลด์  (130): หมูสไลด์บางและน้อยมาก ครั้งหน้าทานเป็นบุฟเฟ่ต์ดีกว่า
ชุดผักเพื่อสุขภาพ (200): อันนี้ปลื้มปริ่มมาก ชุดผัก ของดีสดอร่อยมาก ถือว่าคุ้ม
น้ำซุป (130): เลือกเป็นซุปสาหร่ายธรรมดา เพราะถ้าเลือกเป็นซุป คอลลาเจน เติมน้ำซุปเพิ่มไม่ได้

สติ๊กมันหวานทอดญี่ปุ่น (180): มีเนยอุ่นจนละลายเสริฟมาให้จิ้มด้วย แต่ด้วยความหวานอร่อยของมัน ไม่ตรงจิ้มเนยเพิ่มเลย อร่อยมากหวานและเค็มหน่อยๆจากเกลือที่โรยมา  

ทานเสร็จทางร้านมีบริการ sorbet รสสับประรดให้ฟรีคนละหนึ่งถ้วย

โดยรวม ชอบมากค่ะ เป็นร้านชาบูดูแนวสุขภาพ ในวันที่ไม่อยากทานอะไรหนักเกินไป แถมหน้าเด้งด้วย

ร้านอยู่ชั้น 1  ตึก Fifty fifth มีที่จอดรถใต้อาคาร  
